projecte-aina/catalan_government_crawling huggingface dataset:
Joves poetes com Ana G. Aupí, Flor Braier, Maria Cabrera, Chantal Poch, Fátima Saheb, Raquel Santanera, Juana Dolores Romero Casanova, Blanca Llum Vidal i Núria Martínez-Vernis, amb la música de Clara Peya i els visuals d'Alba G. Corral, protagonitzaran el recital de poesia "ENVERS DEMÀ.
Poesia, memòria i futurs feministes", dimecres 23 de setembre.
La trobada poètica, que s'ha programat a les 20.30 hores al Jardí, barreja veus, disciplines, llengües, tons i estils per anar envers un demà que implica, necessàriament, fer memòria i saber d'on venim.
Les poetes recitaran els seus propis poemes i també els versos d'altres poetes feministes que van obrir camí.
Aquesta és una de les activitats programades per la professora universitària Núria Vergés i Bosch i la poeta Mireia Calafell Obiol amb motiu de l'exposició "Feminista havies de ser", que s'inaugurarà el 21 de setembre, a la Sala 3.
L'exposició, comissariada per Natza Farré, proposa un recorregut per alguns dels molts motius que justifiquen la necessitat del feminisme com a moviment d'alliberament de les dones per transformar la societat i assolir la igualtat de gènere.
El recital, com totes les activitats que s'organitzen posteriorment, es podrà seguir per streaming al YouTube del Palau Robert.
Tots els actes tenen un aforament limitat.
Les reserves es fan per ordre d'arribada, i s'anunciarà que l'aforament està complet al web i les xarxes del Palau Robert.
Les activitats s'organitzaran amb totes les mesures de seguretat vigents.
La resta d'activitats s'han programat per als dies 7 i 28 d'octubre i 18 i 25 de novembre.
Activitat programada el 23 de setembre amb motiu de l'exposició "Feminista havies de ser", cal reservar cita prèvia
Pots consultar les mesures preventives amb aquest enllaç
El conseller de Cultura, Ferran Mascarell, va afirmar "que un país que és capaç de conservar el patrimoni mira endavant i que Catalunya és coneguda per la capacitat de conservar-lo", durant l'acte inaugural de l'exposició "Temps del Romànic.
Art, vida i consciència", que va tenir lloc 8 de setembre, a les al Jardí del Palau Robert.
El secretari de Comunicació del Govern, Josep Martí, va reivindicar la figura d'Eugeni Xammar, el periodista més cosmopolita que ha tingut Catalunya i un home que va exercir la llibertat, en l'acte inaugural de l'exposició dedicada al periodista català el 15 de setembre.
El Centre Cultural Blanquerna de Madrid acull, de l'1 de setembre al 30 d'octubre, l'exposició "·25 anys del Premi Internacional Catalunya', que va iniciar el seu recorregut el desembre del 2013 al Palau Robert.
La mostra recorda els guardonats en les vint-i-cinc edicions del Premi Internacional Catalunya i reconeix la feina duta a terme pels membres del jurat, mitjançant manuscrits i fotografies de gran vàlua històrica.
La Generalitat de Catalunya publica al web i a l'aplicació per a mòbils de Wikiloc una selecció de rutes del Palau Robert, a peu i en bicicleta, que més endavant també es podran visualitzar des d'aquest entorn en el web corporatiu del centre.
La directora general de Turisme de la Generalitat de Catalunya, Marian Muro, el vicepresident del Patronat de Turisme Costa Brava Girona, Miquel Calm, i l'alcalde de Castelló d'Empúries-Empuriabrava, Xavier Sanhellí, han presentat aquest dijous, 4 de setembre, les novetats de la 24a edició del Festival Terra de Trobadors i de Castelló d'Empúries.
El conseller de la Presidència, Francesc Homs, presidirà l'acte de presentació del llibre que publica l'Entitat Autònoma del Diari Oficial i Publicacions "El consell de guerra a Jordi Pujol.
Edició facsímil", que tindrà lloc el dijous 17 de juliol, a la Sala d'Actes de les Cotxeres, a les 19 hores.
El quart vídeo de l'apartat "Catalunya en deu propostes" mostra l'itinerari en bicicleta que va de Sant Cugat del Vallès a Barcelona i Cerdanyola del Vallès per la Serra de Collserola.
Un recorregut que es fa per camins com pistes de terra, amb seguretat i tranquil·litat.
El quartet Las Migas actuen aquest dijous, 17 de juliol, en el tercer i últim concert de "Les "Les Nits d'Estiu al Jardí del Palau Robert", en l'horari habitual de les 20.30 hores, amb entrada lliure per al públic.
Comediants i la Fundació Alícia presenten, del 21 al 23 de juliol, l'espectacle i viatge sensorial "Tasta!
Olora!", dins la programació del Festival Grec de Barcelona, al Palau Robert.
Una creació que endinsa en els sentits del gust, de l'olfacte i del tacte, i ho fa d'una manera ben especial--- com si l'espectador fos sordcec.
Del 9 al 15 de juliol es presenta, al Palau Robert, el projecte del procés de creació de la maqueta animada "Martín Fierro entra a Buenos Aires", en què l'artista argentina establerta a Catalunya Maria Helguera reivindica la figura del mític gautxo argentí, producte de la imaginació de l'escriptor José Hernández.
Tornen "Les Nits d'Estiu al Jardí del Palau Robert", després d'un parèntesi de tres anys, amb les actuacions musicals dels grups Big Mama 25 anys & Taller de Músics All Stars, Shakin'All i Las Migas els dies 3, 10 i 17 de juliol, a les 20.30 hores.
L'edició del 2014, amb un format més reduït respecte a edicions anteriors, compta amb el patrocini de Miquel Torres i Damm.
El grup Shakin'All va actuar aquest dijous, 10 de juliol, en el segon concert de "Les Nits d'Estiu al Jardí del Palau Robert".
Una actuació musical que va traslladar els assistents a l'univers de la música vintage, un territori en la frontera entre el jazz, el blues, el rock-and-roll i la música de Nova Orleans.
El Jardí del Palau Robert es va omplir la nit d'aquest dijous per assistir al primer concert de "Les Nits d'Estiu" que va tenir com a protagonista Big Mama, nom artístic de Montserrat Pratdesaba, acompanyada del quintet Taller de Musics All Stars.
El director general d'Atenció Ciutadana i Difusió, Ignasi Genovès, va afirmar que l'exposició "El Camí de Tohoku: naturalesa, tradició i innovació" i altres activitats programades a Barcelona per donar a conèixer l'artesania i el disseny d'aquesta regió japonesa contribueixen a enfortir els lligams entre Catalunya i el Japó, en l'acte inaugural de la mostra el dijous 3 de juliol.
El Palau Robert acollirà el dissabte 5 de juliol el concert del Quartet Travessera, dins el cicle "Música als Palaus", que organitza l'Associació del Foment de la Música Clàssica a diversos centres de Barcelona.
Una exposició dedicada a l'artesania i el disseny de la regió nord-oriental de Tohoku, devastada per un terratrèmol de 9 graus, seguit d'un tsunami, l'11 de març del 2011, es presenta del 4 de juliol al 31 d'agost a la Sala 4 del Palau Robert.
El conseller de Territori i Sostenibilitat, Santi Vila, clourà l'acte de presentació del darrer monogràfic de la revista "Bonart" sobre art, alimentació i paisatge, que tindrà lloc el dimarts 1 de juliol, a les 19 hores, a la Sala d'Actes de les Cotxeres.
El Jardí del Palau Robert es tancarà al públic avui dijous, 26 de juny, a partir de les 17 hores amb motiu d'un acte privat.
Tampoc no es podrà accedir a la Sala 4 de les Cotxeres, on es presenta actualment l'exposició "1714.
El secretari de Comunicació de la Generalitat, Josep Martí, ha afirmat que el Govern de Catalunya ha donat molta importància al Govern Obert i a les polítiques de transparència i participació ciutadana per recuperar la confiança dels ciutadans envers les institucions democràtiques, en la presentació de la "Col·lecció Govern Obert" i el llibre "La publicitat activa en la Llei de transparència", de Manuel Villoria, que ha tingut lloc aquest migdia, al Palau Robert.
El Celler Torres, patrocinador de "Les Nits d'Estiu al Jardí del Palau Robert" organitza la segona edició del "showroom" Barcelona Torres Experience, el cap de setmana del 28 i 29 de juny, al Jardí i a la Sala d'Actes de les Cotxeres del Palau Robert.
Una experiència amb més de 70 vins i destil·lats de tot el món, tallers de maridatge, cocteleria creativa, música en directe i moltes més sorpreses per als amants del vi.
La companyia CobosMika COMPANY presentarà l'espectacle de dansa "Remember Me", el dimecres 14 de maig, a les 20.30 hores, al Jardí del Palau, un cop finalitzat l'acte inaugural de l'exposició dedicada als 30 anys de dansa a Peralada.
Un espectacle que parla dels records i de com aquests influeixen en la pròpia existència, coincidint amb la inauguració de l'exposició.
"Remeber Me", sota la direcció artística de Peter Mika i Olga Cobos, transporta de l'òpera al rock amb un ritme trepidant.
La música és d'Avi Belleli, compositor i músic israelià, solista i baixista del grup Tractor's Revenge.
La intepretació va a càrrec dels joves talents de CobosMika SEEDs, la companyia jove de CobosMika.
El conseller de Cultura, Ferran Mascarell, va destacar la tasca que ha portat a terme el Festival de Peralada a favor de la dansa, i la passió amb què ha tractat aquest tema, en l'acte inaugural de l'exposició "Festival Castell de Peralada en dansa", que va tenir lloc el dimecres 14 de maig.
Ferran Mascarell va assenyalar que l'exposició fotogràfica de Josep Aznar potencia la dansa i permet recuperar moments i reactivar sensacions viscudes.
Va destacar la capacitat que té el fotògraf per aturar el moviment i convertir-lo en un segon art. També va agrair el paper del Festival de Peralada en la vida cultural catalana i la continuïtat en una trajectòria en què la dansa ha ocupat un lloc molt important.
El director general d'Atenció Ciutadana i Difusió, Ignasi Genovès, va remarcar que Peralada és un exemple de la capacitat d'iniciativa de la societat civil per promoure iniciatives tan interesants com el Festival.
També va comentar que el Palau Robert està esdevenint un centre de referència de fotografia i va recordar que en aquests moments acull les exposicions; "75 anys de l'Agència EFE en imatges", "Love me", "Festival Castell de Peralada en dansa", i que a finals de maig se n'inaugura un altre sobre el Prix Pictet de fotografia, dedicat a la sostenibilitat i la preservació del medi ambient.
També hi van intervenir la presidenta de l'Associació Cultural Castell de Peralada, Carme Mateu, i el director del Festival, Oriol Aguilà, i el fotògraf.
El Festival Castell de Peralada celebra 30 anys de dansa a Peralada amb una exposició que aplega 42 fotografies de Josep Aznar que mostren els espectacles, les companyies, els coreògrafs i els ballarins més representatius que han passat per l'escenari de Peralada.
La mostra "Festival Castell de Peralada en dansa", dedicada a un gènere d'identitat del Festival com és la dansa, es pot visitar del 14 de maig al 28 de juliol, a la segona planta del Palau Robert.
Finalitat l'acte, la companyia CobosMika COMPANY va presentar l'espectacle de dansa "Remember Me" al Jardí del Palau.
Un espectacle que parla dels records i de com aquests influeixen en la pròpia existència, coincidint amb la inauguració de l'exposició.
"Remember Me", sota la direcció artística de Peter Mika i Olga Cobos, transporta de l'òpera al rock amb un ritme trepidant.
La música és d'Avi Belleli, compositor i músic israelià, solista i baixista del grup Tractor's Revenge.
La interpretació va a càrrec dels joves talents de CobosMika SEEDs, la companyia jove de CobosMika.
El Jardí del Palau Robert es tancarà al públic avui dijous, 26 de juny, a partir de les 17 hores amb motiu d'un acte privat.
Tampoc no es podrà accedir a la Sala 4 de les Cotxeres, on es presenta actualment l'exposició "1714.
El Palau Robert continuarà obert, i es podran fer les consultes habituals a l'Oficina de Turisme de Catalunya a Barcelona i visitar les sales d'exposicions de la primera i segona planta.
Lamentem les molèsties que el tancament del Jardí pugui ocasionar als qui en són usuaris habituals.
El conseller de Territori i Sostenibilitat, Santi Vila, clourà l'acte de presentació del darrer monogràfic de la revista "Bonart" sobre art, alimentació i paisatge, que tindrà lloc el dimarts 1 de juliol, a les 19 hores, a la Sala d'Actes de les Cotxeres.
A la taula rodona que s'organitza amb motiu de la presentació hi participaran el cuiner Ferran Adrià, el fotògraf i especialista en temes d'art i alimentació Francesc Guillamet, i el director de l'Observatori del Paisatge, Joan Nogué.
En el monogràfic de Bonart hi han col·laborat autors com la crítica d'art Pilar Parcerisas o els crítics gastronòmics Salvador Garcia-Arbós i Jaume Fàbrega.
Per reflexionar sobre la relació entre art, alimentació i paisatge s'ha posat èmfasi en tres iniciatives projectades al territori: Food Cultura, encapçalada per Antoni Miralda; l'Espai Eat Art, de la Fundació Lluís Coromina, i elBullifoundation.
A l'acte, que començarà a les set de la tarda, també hi participaran els editors de Bonart, Anna Maria Camps i Ricard Planas.
L'esdeveniment té el suport de la Fundació Lluís Carulla, la Fundació Vila Casas, l'Observatori del Paisatge-Departament de Territori i Sostenibilitat, Food Cultura i elBullifoundation.
També assistirà a l'acte el director general d'Atenció Ciutadana i Difusió, Ignasi Genovès.
El Palau Robert acollirà el dissabte 5 de juliol el concert del Quartet Travessera, dins el cicle "Música als Palaus", que organitza l'Associació del Foment de la Música Clàssica a diversos centres de Barcelona.
El concert del Quartet Travessera tindrà lloc a les 20 hores, a la Sala d'Actes de les Cotxeres i l'entrada és gratuïta.
S'hi podrà escoltar des d'una sardana del compositor català Joaquim Serra fins a un xarleston del compositor hongarès Mátjás Seiber, passant per obres de gran atractiu musical dels compositors Pierre Max Dubois, Harald Genzmer, Renato Grisoni I JeanMichel Dam.
El director general d'Atenció Ciutadana i Difusió, Ignasi Genovès, va afirmar que l'exposició "El Camí de Tohoku: naturalesa, tradició i innovació" i altres activitats programades a Barcelona per donar a conèixer l'artesania i el disseny d'aquesta regió japonesa contribueixen a enfortir els lligams entre Catalunya i el Japó, en l'acte inaugural de la mostra el dijous 3 de juliol.
Ignasi Genovès va remarcar la capacitat de superació, la voluntat de tirar endavant de la regió després del fort terratrèmol del 2011 el nou impuls que ha donat a la seva economia amb nous projectes, recuperant tècniques artesanals i buscant atreure els joves.
El director general d'Atenció Ciutadana i Difusió va explicar que la mostra és una iniciativa que forma part del Programa del Pla Japó del Govern de Catalunya 2012-2015, elaborat amb la col·laboració del Consolat del Japó a Catalunya, També va destacar que El Japó és un país prioritari en l'acció exterior del Govern.
"La importància de les relacions bilaterals –va assenyalar– es percep amb la presència de nombroses empreses japoneses a Catalunya, i també amb altres vincles que van més enllà de les relacions comercial i econòmiques.
També van parlar en aquest acte l'arquitecte i comissari de l'exposició, Yoshihide Kobanawa; la directora de l'Associació Hasekura Program, Renata Piazza, el cònsol general adjunt del Japó a Barcelona, Shigeharu Orihara, i el director general de Relacions Exteriors, Iban Rabasa.
La mostra "El Camí de Tohoku: naturalesa, tradició i innovació" exhibeix des d'estris d'ús quotidià fins a accessoris o joies, elaborats amb materials originals de Tohoku, productes artesans d'aquesta regió que transmeten la saviesa ancestral del Japó.
Després del terratrèmol, en els últims anys alguns tallers han aconseguit emprendre una gradual recuperació i han tornat a sorgir en nous productes originals, mentre es rehabilita la zona i es recupera el valor de les tècniques artesanals, amb la col·laboració de dissenyadors joves.
Cal tenir en compte que el desastre que va sacsejar la zona va acabar amb nombrosos tallers, que ja arrossegaven des de feia anys un progressiu decaïment per la falta de joves artesans disposats a mantenir vives les tècniques tradicionals i pel continu descens de les vendes d'aquest tipus de productes.
La mostra es presenta del 4 de juliol al 31 d'agost a la Sala 4 del Palau Robert.
Coincidint amb la inauguració de l'exposició, han viatjat a Barcelona diversos artesans, dissenyadors i empresaris de Tohoku que treballen en el procés de regeneració de la zona i en la recuperació de les tècniques artesanals tradicionals japoneses.
El Jardí del Palau Robert es va omplir la nit d'aquest dijous per assistir al primer concert de "Les Nits d'Estiu" que va tenir com a protagonista Big Mama, nom artístic de Montserrat Pratdesaba, acompanyada del quintet Taller de Musics All Stars.
Abans de començar el concert, el director general d'Atenció Ciutadana i Difusió, Ignasi Genovès, va recordar Jaume Busqué, que va estar molt temps vinculat al Palau Robert i va ser responsable de l'organització d'aquest esdeveniment d'estiu durant molts anys.
En Jaume ens ha deixat recentment però el seu record perdura i es fa especialment visible durant la celebració de les Nits d'enguany.
Ignasi Genovès també va convidar tothom a assistir a aquests concerts que s'han tornat a programa després d'una parèntesi de tres anys, amb un format més reduït.
Big Mama celebra els 25 anys amb la publicació d'un àlbum que aplega peces molt conegudes del blues.
Un disc d'aniversari que va de l'essencialitat i cruesa del blues més primitiu al més colorista i contundent.
La cantant va actuar acompanyada del quintet Taller de Musics All Stars: Riqui Sabatés, guitarra; Alejandro di Constanzo, piano; Joan Pau Cumellas, harmònica; Isaac Coll, baix, i Xavi Maurieta, bateria, proporcionen un acompanyament de qualitat.
El grup Shakin'All va actuar aquest dijous, 10 de juliol, en el segon concert de "Les Nits d'Estiu al Jardí del Palau Robert".
Una actuació musical que va traslladar els assistents a l'univers de la música vintage, un territori en la frontera entre el jazz, el blues, el rock-and-roll i la música de Nova Orleans.
En aquest concert s'hi van presentar temes de Louis Jordan, Ray Charles, Fats Domino i Louis Prima, que van interpretar Juli Aymí, saxo, clarinet i veu; Dani Alonso, trombó, veu i director d'orquestra; Pepino Pasqual, saxo; Gerard Nieto, piano; Artur Regada, contrabaix, i Martí Elias, bateria.
L'edició de "Les Nits d'Estiu" del 2014, amb un format més reduït respecte a edicions anteriors, compta amb el patrocini de Miquel Torres i Damm.
El primer concert el va protagonitzar Big Mama & Taller de Músics All Stars, amb gran èxit de públic, i l'últim anirà a càrrec de Las Migas
Del 9 al 15 de juliol es presenta, al Palau Robert, el projecte del procés de creació de la maqueta animada "Martín Fierro entra a Buenos Aires", en què l'artista argentina establerta a Catalunya Maria Helguera reivindica la figura del mític gautxo argentí, producte de la imaginació de l'escriptor José Hernández.
El Consolat argentí a Barcelona promou aquesta iniciativa, que compta amb la col·laboració del Palau Robert i la Casa Amèrica de Catalunya.
Amb aquesta iniciativa, que es presenta a la Sala d'Actes de les Cotxeres, es pretén donar a conèixer una figura que va pronunciar màximes tan precises com "els germans estiguin units, perquè aquesta és llei primera, que si no se'ls mengen els de fora", entre altres.
El conseller d'Economia i Coneixement, Andreu Mas-Colell, va desitjar a Maria Helguera, en l'acte inaugural, èxit en aquest projecte que recorda la figura literària de Martin Fierro.
També hi van assistir el cònsol adjunt de la República d'Argentina a Barcelona, Martín Federico, i el director general de Casa Amèrica a Catalunya, Antoni Traveria.
L'acte, que va aplegar una nombrosa representació d'argentins residents a Barcelona, va acabar amb el recital de música i poesia amb Carles Hac Mor i Ester Xargay.
Martin Fierro és obra de l'escriptor José Hernández i representa un gautxo típic de la Pampa argentina, sent el poema popular més emblemàtic de la literatura argentina i pinta un gautxu que es rebel·la davant les injustícies.
Fins a inicis del segle XX, la "pulpería" era l'establiment comercial típic de les diferents regions hispanoamericanes i proveïa tot el que llavors era indispensable per a la vida quotidiana: des d'aliments, begudes fins espelmes, carbó, medicaments o teles.
El dimecres 9 de juliol, a les 19 hores tindrà lloc la presentació de la instal·lació amb la participació de Maria Helguera, la presència d'artistes convidats i un recital poètic musical catalano-argentí ("payada") a càrrec de Carles Hac Mor i Ester Xargay.
El divendres 11 de juliol, tindrà lloc l'actuació artística del Grup Llacuna, i es farà una ofrena a la simulació d'un Martín Fierro "estaqueado".
Finalment, el 15 de juliol tindrà lloc el "sacrifici" del Martín Fierro amb la destrucció de l'obra, mentre actua el cor argentí La Cantoría de la Mercè.
D'aquesta manera, el Martín Fierro a cavall començarà a preparar el seu viatge a la capital argentina, previst per al 2015.
Una ocasió per conèixer una mica més la cultura popular argentina.
Comediants i la Fundació Alícia presenten, del 21 al 23 de juliol, l'espectacle i viatge sensorial "Tasta!
Olora!", dins la programació del Festival Grec de Barcelona, al Palau Robert.
Una creació que endinsa en els sentits del gust, de l'olfacte i del tacte, i ho fa d'una manera ben especial--- com si l'espectador fos sordcec.
El Palau Robert forma part, amb aquesta iniciativa, dels col·laboradors del Festival GREC, que mostra la capacitat de creació i l'enginy dels creadors catalans.
L'espectacle es representarà cada hora, de les 10 a les 20 h, a la Sala d'Actes de les Cotxeres.
Cal reservar les entrades prèviament al correu [EMAIL]
Olora!", creat per Àurea Millan, pretén que les persones amb sordceguesa puguin sentir una experiència única i que les persones no sordcegues puguin apropar-se a la seva realitat des del gaudi dels sentits.
Inspirat en la pel·lícula Ratatouille, tal com la rata guia el cuiner estirant-li els cabells, els mediadors es comunicaran amb l'espectador sempre amb les mans.
Així, els participants, privats del sentit de l'oïda i de la vista, emprendran un viatge gastronòmic excepcional.
La sordceguesa és una doble discapacitat que afecta prop de 3.000 catalans, dels quals 1.800 viuen a Barcelona.
Hi ha espectacles adaptats per a persones amb discapacitat, però molt pocs pensats i creats en aquest context.
La producció ha anat a càrrec de Punts Suspensius, The Loves Come Foundation i Mosquito Corporation, amb l'assessorament de l'Associació Catalana Pro Persones Sordcegues (APSOCECAT).